CELEX: 32016D1327
Language: et
Date: 2016-08-01 00:00:00
Title: Komisjoni rakendusotsus (EL) 2016/1327, 1. august 2016, millega antakse ELi tunnustus India laevandusregistrile (Indian Register of Shipping) vastavalt Euroopa Parlamendi ja nõukogu määrusele (EÜ) nr 391/2009 laevade kontrollimise ja ülevaatusega tegelevate organisatsioonide ühiste eeskirjade ja standardite kohta (teatavaks tehtud numbri C(2016) 4895 all) (EMPs kohaldatav tekst)

3.8.2016   
            
            
               ET
            
            
               Euroopa Liidu Teataja
            
            
               L 209/15
            
         KOMISJONI RAKENDUSOTSUS (EL) 2016/1327,
   1. august 2016,
   millega antakse ELi tunnustus India laevandusregistrile (Indian Register of Shipping) vastavalt Euroopa Parlamendi ja nõukogu määrusele (EÜ) nr 391/2009 laevade kontrollimise ja ülevaatusega tegelevate organisatsioonide ühiste eeskirjade ja standardite kohta
   
      
         (teatavaks tehtud numbri C(2016) 4895 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 391/2009 laevade kontrollimise ja ülevaatusega tegelevate organisatsioonide ühiste eeskirjade ja standardite kohta, (1) eriti selle artikli 4 lõiget 1,
   võttes arvesse Bulgaaria ametiasutuste 17. detsembri 2012. aasta kirja, milles taotleti komisjonilt ELi tunnustust India laevandusregistrile (edaspidi „IRS“),
   ning arvestades järgmist:
   
               (1)
            
            
               Määruse (EÜ) nr 391/2009 artikli 3 lõike 1 kohaselt peavad liikmesriigid, kes soovivad anda volitused seni tunnustamata organisatsioonile, esitama komisjonile tunnustamistaotluse.
            
         
               (2)
            
            
               17. detsembril 2012 esitas Bulgaaria Vabariik komisjonile IRSi tunnustamise taotluse, millele oli lisatud täielik teave ning tõendid IRSi vastavuse kohta määruse (EÜ) nr 391/2009 I lisas sätestatud miinimumnõuetele ja organisatsiooni võetud kohustus täita kõnealuse määruse artikli 8 lõike 4 ning artiklite 9, 10 ja 11 sätteid.
            
         
               (3)
            
            
               Komisjon, keda abistas Euroopa Meresõiduohutuse Amet, kinnitas, et IRS vastab miinimumnõuetele, mis on sätestatud määruse (EÜ) nr 391/2009 I lisas.
            
         
               (4)
            
            
               Komisjon kontrollis ka seda, kas IRS on võtnud meetmeid, et järgida määruse (EÜ) nr 391/2009 artikli 8 lõiget 4 ning artikleid 9, 10 ja 11.
            
         
               (5)
            
            
               Hinnang põhines Bulgaaria veeteede ameti (kes auditeeris IRSi 2011. aasta mais) poolt esitatud dokumentatsiooni uurimisel, samuti Euroopa Meresõiduohutuse Ameti poolt komisjoni nimel 2013. aastal tehtud kolme kontrollimise (IRSi peakontori ja kahe harukontori (üks Indias, teine Hiinas)) tulemusel. Komisjon lõpetas hindamise 2016. aasta veebruaris, tuginedes Bulgaaria veeteede ameti lõppauditile IRSis 2015. aasta lõpus.
            
         
               (6)
            
            
               Puuduste avastamisel kavandas IRS asjakohased parandusmeetmed ja viis need ellu. Mitme parandusmeetme rakendamine on veel pooleli ning seda jälgitakse. Sellega ei seata aga kahtluse alla IRSile tunnustamise eesmärgil antud üldist hinnangut.
            
         
               (7)
            
            
               Komisjon kontrollis eelkõige seda, kas IRSi kvaliteedisüsteem on toimiv ja korralik, asjaomastele kohustuslikele ja valdkondlikele standarditele vastavana sertifitseeritud ning korrektselt juurutatud terves organisatsioonis.
            
         
               (8)
            
            
               Hindamise käigus tegi IRS Bulgaaria veeteede ameti, komisjoni ja Euroopa Meresõiduohutuse Ametiga täielikku, tõhusat ja läbipaistvat koostööd, demonstreerides võimet oma töökorraldust ja protseduure ennetavalt parandada.
            
         
               (9)
            
            
               Kuigi IRSi näitajad turvalisuse tagamisel ja reostuse vältimisel on praegu tunnustatud organisatsioonide keskmisest veidi halvemad, loetakse need siiski rahuldavaks. IRS oli aastatel 2011, 2012, 2013 ja 2014 sadamariigi kontrolli käsitleva vastastikuse mõistmise Pariisi memorandumi keskmiste näitajate kategoorias, olles järjepidevalt kategooria tugevamate seas. Samuti ei registreerinud IRS aastatel 2010–2014 sadamariigi kontrolli käsitleva vastastikuse mõistmise Pariisi memorandumi raames ühtegi tunnustatud organisatsiooniga seotud kinnipidamist ning oli aastatel 2011, 2012, 2013 ja 2014 sadamariigi kontrolli käsitleva vastastikuse mõistmise Tokyo memorandumi alusel kõrgete näitajate kategoorias. Samas märgiti, et märkimisväärne osa IRSi klassifitseeritud laevadest sõidab India lipu all koduvetes, mistõttu ei kohaldata nendele sadamariigi kontrolli.
            
         
               (10)
            
            
               Juriidiline isik, kellele tunnustus tuleks anda, on 1975. aastal Indias registreeritud mittetulunduslik riiklik aktsiaselts Indian Register of Shipping India 1956. aasta äriühingute seaduse punkti 25 mõistes. IRS on registreeritud Indias Maharashtra osariigis ning selle peakontor on Mumbais ja ärinimeks on IRClass.
            
         
               (11)
            
            
               Käesoleva otsusega ettenähtud meetmed on kooskõlas laevade põhjustatud merereostuse vältimise ja meresõiduohutuse komitee (mis loodi Euroopa Parlamendi ja nõukogu määrusega (EÜ) nr 2099/2002) (2) arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   „Indian Register of Shipping“ on tunnustatud vastavalt määruse (EÜ) nr 391/2009 artikli 4 lõikele 1.
   Artikkel 2
   Käesolev otsus on adresseeritud liikmesriikidele.
   
      Brüssel, 1. august 2016
      
         
            Komisjoni nimel
         
         
            komisjoni liige
         
         Violeta BULC
      
   
   
      (1)  ELT L 131, 28.5.2009, lk 11.
   
      (2)  Euroopa Parlamendi ja nõukogu 5. novembri 2002. aasta määrus (EÜ) nr 2099/2002, millega asutatakse laevade põhjustatud merereostuse vältimise ja meresõiduohutuse komitee (COSS) ning muudetakse määrusi, mis käsitlevad laevade põhjustatud merereostuse vältimist ja meresõiduohutust (EÜT L 324, 29.11.2002, lk 1).